‘Hy is die een wat vuurwapen op my gerig het’ | Netwerk24
Moordstatistieke: Gosa sê GFSA praat snert
Die skote het in die vuurwapenstryd geklap nadat Gun Free South Africa (GFSA) in ’n mediaverklaring gesê het vuurwapens is die hoofoorsaak van moorde in Suid-Afrika.
Suid-Afrika se Kevin Anderson en Lloyd Harris gaan die eerste gekeurde Novak Djokovic en Dusan Lajovic van Serwië op 4 Januarie in Brisbane in hul eerste groepwedstryd in die nuwe tennistoernooi om die ATP-beker pak.
Deur Christiaan du Plessis 03 Desember 2018 17:23
Marti Koen, wat in 2016 op haar kleinhoewe buite Pretoria aangeval is, is Maandag in die hooggeregshof in die stad gevra om haar aanvaller uit te wys.
“Hy sit hier. Hy is die leier en hy is die een wat ’n vuurwapen op my gerig het,” het sy gesê en na Justice Sethlangu (37) in die beskuldigdebank gewys.
Hy het vroeër die dag skuld op ’n aanklag van moord en sewe ander wat verband hou met drie rooftogte in 2016 by huise in die Kameeldrift-omgewing ontken.
In een van dié rooftogte is Johann Heunis voor sy hoogswanger vrou, Mariandra, en hul oudste dogtertjie, Mieke, doodgeskiet. Hul vierde kind is kort ná Heunis se dood gebore.
Vier maande voor dié moord het drie gewapende rowers Koen op 21 Junie in haar huis aangeval en beroof.
Dieselfde maand is Sephanus Lourens en Maria Beets in hul huis vasgebind en beroof.
Die staat voer aan dat Sethlangu by al die voorvalle betrokke was. Die ander rowers is nog nie aangekeer nie.
Hulle het herhaaldelik gedreig om my dood te maak. Hulle was gestres. Hulle het gesweet en ek was bang iets gebeur.
Maandag het Koen, ’n mediese dokter, getuig dat sy steeds nagmerries en terugflitse kry oor die aand wat sy beroof is. “En in die terugflitse sien ek Justice se gesig.”
Die rowers het haar vasgebind en op haar knieë gedwing om die kluis oop te sluit.
“Hulle het herhaaldelik gedreig om my dood te maak. Hulle was gestres. Hulle het gesweet en ek was bang iets gebeur,” het sy getuig.
Sethlangu se vingerafdruk het ooreengestem met vingerafdrukke wat die polisie in Koen se huis en op die ander misdaadtonele gekry het.
Hy is byna ’n jaar ná die rooftogte in hegtenis geneem.
Koen is in Maart na die polisiekantoor in Mamelodi-Oos, waar sy hom geïdentifiseer het.
“Ek was gedreig om doodgemaak te word, ek sal nie ’n gesig vergeet nie,” het sy op ’n vraag van Sethlangu se regsverteenwoordiger, Jerry Mtshweni, gesê.
Het dit aan haar gestel dat sy kliënt nie Afrikaans kan praat nie, waarop sy gesê het: “Hy het Afrikaans met my gepraat.”
Die rowers het R33 000 kontant, elektroniese toebehore, en waardevolle juwele uit Koen se huis gesteel.
Mariandra Heunis, wat gereeld op AfriForum se plaasaanval-veldtogte praat, was nie Maandag in die hof nie. Sy sal later in die saak getuig.
Dit het in November aan die lig gekom dat haar verhouding met die Sweedse aktivis en rolprentvervaardiger, Jonas Nilsson skipbreuk gely het.
Die saak is tot Dinsdag uitgestel.
Meer oor: Johann Heunis | Justice Sethlangu | Kameeldrift | Pretoria | Vuurwapen